আরঞ্জনাম

আরঞ্জনাম/আরাইজান কোডি (মালয়ালম : അരഞ്ഞാണം তামিল :அரைஞான் கயிறு )  হল একটি কোমরবন্ধ-সদৃশ কোমরের অলঙ্কার যা কোমরের চারপাশে পরা হয়, অনেক প্রাপ্তবয়স্ক ভারতীয় ও শিশুরা এটি পরে। এটি সাধারণত সোনা বা রৌপ্য দিয়ে তৈরি হয়, কখনও কখনও এটি কোমরের চারপাশে বাঁধা একটি লাল বা কালো সুতোও হতে পারে। ভারত, দক্ষিণ ভারতে নারী ও পুরুষদের মধ্যে আরঞ্জনাম সাধারণ একটি অলংকার। এটি একটি ঐতিহ্যবাহী অভ্যাস যা আজও অনেক নারী এবং পুরুষ অনুসরণ করে, এটি বিশ্বাস করা হয় যে আরঞ্জনম পরা নেতিবাচক শক্তি থেকে সুরক্ষা হিসেবে বিবেচিত হয়।  কেরালায়, ধর্মীয় অনুষঙ্গ নির্বিশেষে প্রায় সমস্ত নবজাতকের কোমরে এধরনের অলংকার পাওয়া যায়। যদিও অনেক ছেলে সাধারণত তাদের কিশোর বয়সে কোমরের অলংকার পরিত্যাগ করে, তবে বেশিরভাগ মেয়েরা প্রাপ্তবয়স্ক হিসেবেও কোমরের অলংকার পরতে থাকে। তামিলনাড়ুতে, এটি 'আরাইজান কোডি' এবং কেরালায় 'আরঞ্জনা চারাডু' নামে পরিচিত, এটি লাল বা কালো রঙে সোনা, রূপা বা মোটা সুতো দিয়ে তৈরি এবং এটি জামাকাপড়ের নিচে পরিধান করা হয় এবং সাধারণত এটি সর্বদাই পরে থাকে, এমনকি যখন নগ্ন থাকে তখনও। আরঞ্জনাম কোমরে কাপড়ও বেঁধে রাখতে পারে, যেমন নারীরা শাড়ির ভাঁজ সুরক্ষিত করতে এটি ব্যবহার করেন। কিছু পিতামাতাও বিশ্বাস করেন যে এটি মন্দ আত্মার বিরুদ্ধে রক্ষা করবে। যদিও ভারতে, অনেক নারী এবং পুরুষরা প্রাপ্তবয়স্ক হিসেবেও এগুলো পরতে থাকে। শিবের একজন অনুসারী এমন একটি অলংকার পরবেন বলে আশা করা হয়, যার কোমরে একশত পুঁতিসহ একটি সাদা অলংকারে যুক্ত রুদ্রাক্ষ থাকবে। লাক্ষাদ্বীপে একটি রূপার সুতো পুরুষ এবং নারী উভয়ই পরিধান করে থাকে।

প্রাচীন তামিল লোকেরা এটি ব্যবহার করত, টোলকাপ্পিয়ামে উল্লিখিত, সঙ্গম সাহিত্যে  (ভেঞ্জন - রৌপ্য দিয়ে তৈরি) এবং  (পঞ্জন - সোনার তৈরি) শব্দ দ্বারা আরাইজানের ব্যবহার বর্ণনা করা হয়েছে। তামিলনাড়ুর একটি গ্রামের নামকরণ করা হয়েছে 'ভেঞ্জন কোন্দান' যার অর্থ হল যিনি রূপার আরাইজান পরেন। নুলুকেট্টু এবং তামিলনাড়ুর ইরুপাথেট্টু নামে একটি অনুষ্ঠানের অংশ হিসেবে, শিশুর জন্মের ২৮ তম দিনে, বিশেষ করে দক্ষিণ ভারতে, ছেলে ও মেয়ে উভয় লিঙ্গের শিশুদের এবং সমস্ত ধর্মীয় অনুষঙ্গকে একটি আরঞ্জনাম দেওয়া হয়, যেখানে শিশুকে প্রদান করা হয় তারর নাম, তার প্রথম গহনা, চোখের সাজ=সজ্জা এবং মিষ্টি দইয়ের খাবার।

আরঞ্জনা চারদু 
আরঞ্জনা চারাডু (মালায়ালাম : അരഞ്ഞാണ ചരട് তামিল : ரைஞாண் கயிறு তেলুগু : మొలతాఁడడడుడు మొలతాఁడడుడుడు మొలతాడ) এটি একটি ঐতিহ্যবাহী প্রথা যা যুগ যুগ ধরে অনুসরণ করা হয়েছে এবং বিশ্বাস করা হয় যে কোমরে সুতো বেঁধে রাখা অশুভ আত্মা থেকে সুরক্ষার চিহ্ন। তাছাড়া আরও বিশ্বাস করা হয় যে একটি কালো সুতো পরিধান করে খারাপ প্রভাব বন্ধ করতে পারে, মন্দ বা বদ নজর এড়াতে সাহায্য করে এবং কোমরে লাল সুতা পরিধান করলে তা শত্রুদের খারাপ প্রভাব এড়াতে সাহায্য করবে। এটি আত্মার মন্দ প্রভাব দূর করতেও সাহায্য করে। এই ঐতিহ্যবাহী অনুশীলনগুলো মূলত দক্ষিণ ভারতে হিন্দু এবং মুসলিম সম্প্রদায় দ্বারা অনুসরণ করা হয়। রূপা বা সোনার মতো ধাতুও ব্যবহার করা হয়। এটাও প্রায়ই দেখা যায় যে দক্ষিণ ভারতে অনেক নারী এবং পুরুষ তাদের কোমরে একটি তাবিজ সুতো দিয়ে বেঁধে রাখে (মালায়ালাম : ഏലസ് তামিল : தாயத்து)। তামিলনাড়ুতে সুতাটিকে আরাইগনান কাইরু (আরনা কাইরু) বলা হয়।

ভারতীয় পুরাণ অনুসারে, এটি বিশ্বাস করা হয় যে জন্ম থেকে মৃত্যু পর্যন্ত কখনও নগ্ন থাকা উচিত নয় এবং কোমরে একটি সুতো পরলে শরীরের উপর নগ্নতার প্রভাব বাতিল হয়ে যায়।

এছাড়াও, প্রাচীন লোকেদের বিশ্বাস ছিল কোমরের সুতোর (আরঞ্জনা চারাডু) অনেক স্বাস্থ্য উপকারিতা রয়েছে যেমন শক্তিশালী এবং স্বাস্থ্যকর যৌনাঙ্গের বৃদ্ধিতে সহায়তা করে, হার্নিয়ার মতো রোগ প্রতিরোধ করে, সুস্থ হাড়ের বিকাশে সহায়তা করে, হজমের উন্নতি করে ওজন এবং কোমরের আকার নিয়ন্ত্রণে রাখে এবং উর্বরতা বৃদ্ধি করে।

নুলুকেত্তু 

কেরালায়, এই অনুষ্ঠানটি সন্তানের জন্মের ২৮ তম দিনে সঞ্চালিত হয়, কারণ এই প্রথমবার মালায়ালাম দিনপঞ্জিকা অনুসারে শিশুর নক্ষত্রমের (তারকা) পুনরাবৃত্তি হয়। অনুষ্ঠান চলাকালীন, চরড়ু (সুতো), একটি কালো বা লাল তুলা এবং অন্যটি সোনার একটি চেইন শিশুর কোমরে বেঁধে দেওয়া হয় - এটি সাধারণত শিশুর বাবা করে থাকেন। এই সুতোকে বলা হয় 'আরঞ্জনম'। শিশুর চোখ মায়ে বা কানমাশি (কোহল) দিয়ে এঁকে দেওয়া হয়। মন্দ দৃষ্টি এড়াতে একটি কালো দাগ একটি গালে বা অপ্রতিসমভাবে কপালে আঁকা হয়। পিতা সন্তানের ডান কানে তিনবার নির্বাচিত হিন্দু নামটি ফিসফিস করে বলেন এবং বাম কান পান দিয়ে আবৃত থাকে। এটি তারপর বাম কান দিয়ে পুনরাবৃত্তি হয়। ঘি (গলিত এবং পরিষ্কার করা মাখন) এবং মধুর মিশ্রণ শিশুকে ভবিষ্যতে তার বিভিন্ন খাবারের ভিত্তি হিসেবে দেওয়া হয়।

আরও দেখুন 

 তামিলনাড়ুর গহনা

তথ্যসূত্র 

গহনার ধরন
ভারতের অলঙ্কার
তামিল সংস্কৃতি